CELEX: 32008R0052
Language: lv
Date: 2008-01-22
Title: Komisijas Regula (EK) Nr. 52/2008 ( 2008. gada 22. janvāris ), ar ko 2008. gadam un turpmākajiem gadiem atver tarifu kvotu, kas jāpiemēro dažu tādu Islandes izcelsmes preču importam Eiropas Kopienā, kas iegūtas, pārstrādājot lauksaimniecības produktus, uz kuriem attiecas Padomes Regula (EK) Nr. 3448/93

23.1.2008   
            
            
               LV
            
            
               Eiropas Savienības Oficiālais Vēstnesis
            
            
               L 18/5
            
         
      KOMISIJAS REGULA (EK) Nr. 52/2008
   (2008. gada 22. janvāris),
   ar ko 2008. gadam un turpmākajiem gadiem atver tarifu kvotu, kas jāpiemēro dažu tādu Islandes izcelsmes preču importam Eiropas Kopienā, kas iegūtas, pārstrādājot lauksaimniecības produktus, uz kuriem attiecas Padomes Regula (EK) Nr. 3448/93
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm (1), un jo īpaši tās 7. panta 2. punktu,
   ņemot vērā Padomes 1999. gada 21. jūnija Lēmumu 1999/492/EK par nolīguma vēstuļu apmaiņas veidā noslēgšanu starp Eiropas Kopienu, no vienas puses, un Islandes Republiku, no otras puses, par Eiropas Ekonomikas kopienas un Islandes Republikas nolīguma 2. protokolu (2) un jo īpaši tā 2. pantu,
   tā kā:
   
               (1)
            
            
               Ar Lēmumu 1999/492/EK apstiprinātajā nolīgumā vēstuļu apmaiņas veidā starp Eiropas Kopienu, no vienas puses, un Islandes Republiku, no otras puses, par Eiropas Ekonomikas kopienas un Islandes Republikas nolīguma 2. protokolu paredzētas ikgadējās tarifu kvotas cukura konditorejas izstrādājumu, šokolādes un citu pārtikas izstrādājumu, kas satur kakao, ievešanai no Islandes. Minētā kvota jāatver 2008. gadam un turpmākajiem gadiem.
            
         
               (2)
            
            
               Komisijas 1993. gada 2. jūlija Regulā (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas muitas kodeksa izveidi (3), izklāstīti tarifa kvotu pārvaldības noteikumi. Lietderīgi noteikt, ka ar šo regulu atklātās tarifa kvotas pārvalda saskaņā ar minētajiem noteikumiem.
            
         
               (3)
            
            
               Šajā regulā noteiktie pasākumi ir saskaņā ar atzinumu, ko sniegusi Pārvaldības komiteja, kas nodarbojas ar horizontālajiem jautājumiem, kuri saistīti ar I pielikumā neiekļauto pārstrādātu lauksaimniecības produktu tirdzniecību,
            
         IR PIEŅĒMUSI ŠO REGULU.
   1. pants
   No 2008. gada 1. janvāra līdz 31. decembrim un turpmākajos gados pielikumā uzskaitītajām Kopienā ievedamajām Islandes izcelsmes precēm piemēro pielikumā noteiktos nodokļus tajā norādītās gada kvotas robežās.
   2. pants
   Tarifu kvotu, kas minēta 1. pantā, pārvalda Komisija saskaņā ar 308.a, 308.b un 308.c pantu Regulā (EEK) Nr. 2454/93.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2008. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 22. janvārī
      
         
            Komisijas vārdā —
         
            priekšsēdētāja vietnieks
         
         Günter VERHEUGEN
         
      
   
   
      (1)  OV L 318, 20.12.1993., 18. lpp. Regulā jaunākie grozījumi izdarīti ar Regulu (EK) Nr. 2580/2000 (OV L 298, 25.11.2000., 5. lpp.).
   
      (2)  OV L 192, 24.7.1999., 47. lpp.
   
      (3)  OV L 253, 11.10.1993., 1. lpp. Regulā jaunākie grozījumi izdarīti ar Regulu (EK) Nr. 214/2007 (OV L 62, 1.3.2007., 6. lpp.).
   
      PIELIKUMS
      
                  Kārtas Nr.
               
               
                  KN kods
               
               
                  Apraksts
               
               
                  Gada kvota
               
               
                  Piemērojamā nodokļa likme
               
            
                  09.0799
               
               
                  1704 90 10
                  1704 90 30
                  1704 90 51
                  1704 90 55
                  1704 90 61
                  1704 90 65
                  1704 90 71
                  1704 90 75
                  1704 90 81
                  1704 90 99
               
               
                  Cukura konditorejas izstrādājumi (ieskaitot balto šokolādi) bez kakao, uz kuriem attiecas KN kods 1704 90
               
               
                  500 tonnu
               
               
                  50 % no nodokļa likmes trešām valstīm (1) līdz maksimumam 35,15 EUR/100 kg
               
            
                  1806 32 10
                  1806 32 90
                  1806 90 11
                  1806 90 19
                  1806 90 31
                  1806 90 39
                  1806 90 50
                  1806 90 60
                  1806 90 70
                  1806 90 90
               
               
                  Šokolāde un citi pārtikas izstrādājumi ar kakao piedevu, uz kuriem attiecas KN kodi 1806 32, 1806 90
               
            
                  1905 31 11
                  1905 31 19
                  1905 31 30
                  1905 31 91
                  1905 31 99
                  1905 32 11
                  1905 32 19
                  1905 32 91
                  1905 32 99
               
               
                  Saldie cepumi, vafeles, uz kuriem attiecas KN kodi 1905 31 un 1905 32, izņemot vafeles, kurās ūdens saturs pārsniedz 10 % svara
               
            
         (1)  Nodokļa likme trešām valstīm – likme, kas sastāv no ad valorem nodokļa, kuram attiecīgā gadījumā pieskaita lauksaimniecības komponenti, un kas nedrīkst pārsniegt maksimālo likmi, ja tāda paredzēta kopējā muitas tarifā.